CELEX: 32006D0852
Language: sl
Date: 2006-11-28 00:00:00
Title: 2006/852/ES: Sklep Sveta z dne 28. novembra 2006 o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja Banke Slovenije

29.11.2006   
            
            
               SL
            
            
               Uradni list Evropske unije
            
            
               L 331/19
            
         
      SKLEP SVETA
   
   z dne 28. novembra 2006
   o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja Banke Slovenije
   (2006/852/ES)
   SVET EVROPSKE UNIJE JE –
   ob upoštevanju Protokola o Statutu Evropskega sistema centralnih bank in Evropske centralne banke, ki je priložen Pogodbi o ustanovitvi Evropske skupnosti, in zlasti člena 27.1 Protokola,
   ob upoštevanju Priporočila Evropske centralne banke ECB/2006/14 z dne 9. oktobra 2006 Svetu Evropske unije o zunanjih revizorjih Banke Slovenije (1),
   ob upoštevanju naslednjega:
   
               (1)
            
            
               Revizijo računovodskih izkazov Evropske centralne banke (ECB) in nacionalnih centralnih bank Eurosistema morajo opravljati neodvisni zunanji revizorji, ki jih priporoči Svet ECB in odobri Svet Evropske unije.
            
         
               (2)
            
            
               V skladu s členom 1 Odločbe Sveta 2006/495/ES z dne 11. julija 2006 v skladu s členom 122(2) Pogodbe o uvedbi enotne valute v Sloveniji 1. januarja 2007 (2) Slovenija sedaj izpolnjuje potrebne pogoje za uvedbo eura, odstopanje v korist Slovenije iz člena 4 Akta o pristopu iz leta 2003 (3) pa bi bilo potrebno razveljaviti z učinkom od 1. januarja 2007.
            
         
               (3)
            
            
               Po odpravi izjeme za Slovenijo je Svet ECB priporočil Svetu, naj odobri Deloitte & Touche revizija d.o.o. za zunanjega revizorja Banke Slovenije za poslovni leti 2007 in 2008, z začetkom poslovnega leta 2007.
            
         
               (4)
            
            
               Primerno je upoštevati priporočilo Sveta ECB in v skladu s tem spremeniti Sklep 1999/70/ES (4) –
            
         SKLENIL:
   Člen 1
   V členu 1 Sklepa 1999/70/ES se vstavi naslednji odstavek:
   
      „13.   Deloitte & Touche revizija d.o.o. se odobri kot zunanji revizor za Banko Slovenije za poslovni leti 2007 in 2008.“
   
   Člen 2
   O tem sklepu se uradno obvesti ECB.
   Člen 3
   Ta sklep se objavi v Uradnem listu Evropske unije.
   
      V Bruslju, 28. novembra 2006
      
         
            Za Svet
         
         
            Predsednik
         
         E. HEINÄLUOMA
         
      
   
   
      (1)  UL C 257, 25.10.2006, str. 19.
   
      (2)  UL L 195, 15.7.2006, str. 25.
   
      (3)  UL L 236, 23.9.2003, str. 33.
   
      (4)  UL L 22, 29.1.1999, str. 69. Sklep, kakor je bil nazadnje spremenjen s Sklepom 2006/476/ES (UL L 188, 1.7.2006, str. 7).